paragraph_text: Uz bitku je vezan jedan bizaran događaj. Pri kraju bitke američki zapovjednik general Simon Bolivar Buckner poslao je pismo japanskom zapovjedniku obrane Ushijimi. Pismo je nekako došlo do pećine u kojoj se nalazio japanski stožer. Ushijima i ostali časnici su ga pročitali - bila je to ponuda da se Japanci predaju uz brojne kićene fraze o tome kako su do sada pokazali veliku hrabrost itd. Malobrojni preživjeli Japanci su kasnije govorili da su svi prisutni zamalo "umrli" od smijeha. To je bilo razumljivo - do careve zapovijedi da se položi oružje niti jedan japanski zapovijednik nije se predao. Ubrzo nakon toga poginuo je general Buckner pogođen krhotinom eksplozije jedne od zadnjih plotuna japanskog topništva. Ushijima je zatim počinio seppuku (ritualno samoubojstvo), a njegov grob Amerikanci su pronašli i na njemu zabili natpis: "Idi u pakao!"